Debrah Scarlett

Joanna Deborah Bussinger, kjent under artistnavnet Debrah Scarlett, (født 1993) er en norsk-sveitsisk sanger og musiker. 

Liv og virke
 Bakgrunn
Hun vokste opp i Sveits og Norge. Fra hun var seks til hun var ti år gammel bodde hun med familien sin i Hakadal i Nittedal. 

Etter å ha flyttet tilbake til Sveits reiste hun mye fram og tilbake mellom Sveits og Norge. I 2013 deltok hun i The Voice på norske TV 2, hvor hun kom til semifinalen. Høsten 2014 flyttet hun tilbake til Norge for godt for å kunne starte en musikkarriere der, og i 2015 vant hun sammen med Kjetil Mørland Melodi Grand Prix med låten «A Monster Like Me».

 Karriere 
Høsten 2013 deltok hun i det norske talentprogrammet The Voice, hvor hun prøvesang med låten «Make You Feel My Love». Scarlett ble med på Sondre Lerches lag og kom til semifinalen. I løpet av sangkonkurransen covret hun Florence and the Machine, Rihanna, Sonny Bono og The Black Keys. Hun har senere omtalt deltagelsen i programmet som en «døråpner». «The Voice fikk i gang karrieren min og ble en døråpner. Etter det har jeg jobbet mye med musikken, og jeg har blitt eldre og mer selvsikker.»

Høsten 2014 flyttet hun tilbake til Norge, hvor hun mottok en forespørsel fra artisten Kjetil Mørland om å bidra på en sang til Melodi Grand Prix. Scarlett takket ja til tilbudet etter å ha lest sangteksten. Mørland ønsket henne som partner etter å ha sett henne i The Voice. Sangen het «A Monster Like Me» og vant Melodi Grand Prix i 2015 med  stemmer. Den ble dermed Norges bidrag til Eurovision Song Contest 2015. Sangen handler om å konfrontere noe uoppgjort fra fortiden og å måtte gi slipp på den man elsker. Både Adressa og Dagbladet roste stemmen hennes og sammenlignet Scarlett med den britiske sangerinnen Adele. Sangen kom videre fra semifinalen 21. mai og var finalist nr. 9 i finalen 23. mai. Debrah Scarlett og Mørland endte på 8.-plass i den internasjonale finalen med 102 poeng.

5. august 2015 deltok hun i NRK-programmet Sommeråpent hvor hun fremførte «Always On My Mind» med Mørland. Hun deltok også i musikkprogrammet Beat for beat 4. desember 2015. Hun fremførte «A Monster Like Me» sammen med Mørland i Melodi Grand Prix  2016.

Hun ga ut debutsingelen som soloartist, «To Figure», 26. februar 2016.Innlegg på Facebook 12. februar 2016. «Hey guys, two weeks from today my very first single drops.» Den er komponert og skrevet av Scarlett og ble utgitt uten platekontrakt. Låten var en blanding av flere stilarter, og Scarlett ville ikke være «sjangerbundet». Den sveitsiske nettsiden Blick.ch kalte låten «en sterk ballade med dybde og mye hjerte». EP-en DYS(U)TOPIA ble utgitt 17. mars 2017 med singelen «Cynical Youth». Nico Schmied og Gregor Brändli regisserte musikkvideoen til singelen.

 Diskografi 
 EP-er 
 Tittel Informasjon DYS(U)TOPIA Utgitt 17. mars 2017
 Plateselskap: Radicalis Phase I:XI Utgitt: 9. oktober 2020
 Plateselskap: Decca
 Format: Digital nedlastning

 Singler 
 År Tittel Topplassering Album     2015 «A Monster Like Me» (med Mørland) 23  17  92  45 Make a Sail (Mørland) 2016 «To Figure» –  –  –  –  2017 «Cynical Youth» –  –  –  – DYS(U)TOPIA 2020 "Dogma" —  —  —  —  Phase I:XI "Slow Down" —  —  —  — "Medusa" —  —  —  —  "Dreamer" —  —  —  —

 Referanser 

 Eksterne lenker   




Kategori:Norske musikere
Kategori:Sveitsiske musikere
Kategori:Deltakere i Melodi Grand Prix
Kategori:Vinnere av Melodi Grand Prix
Kategori:Deltakere i Eurovision Song Contest 2015
Kategori:Personer fra Nittedal kommune
Kategori:Norske realitydeltakere
Kategori:Nordmenn født i Sveits
Kategori:Norske deltakere i talentkonkurranser på TV
Kategori:Eurovision Song Contest-deltakere for Norge